దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
బిగ్‌బాస్ 9 లో శ్వేత బసు ప్రసాద్?
టీవీ రియాల్టీషోలలో దేశ వ్యాప్త గుర్తింపును, అభిమానులను సంపాదించుకున్న షో బిగ్‌బాస్.
TNN | Updated:
Sep 2, 2015, 01:03PM IST
టీవీ రియాల్టీషోలలో దేశ వ్యాప్త గుర్తింపును, అభిమానులను సంపాదించుకున్న షో బిగ్‌బాస్. సల్మాన్ ఖాన్ వ్యాఖ్యాతగా వ్యవహరిస్తున్న ఈ షో తొమ్మిదో సీజన్ త్వరలో ప్రారంభమవుతోంది. ఇందులో పాల్గొనే పోటీదారులెవరనే విషయంపై ఇంకా ఎలాంటి ప్రకటన రాలేదు. అయితే కాస్త వివాదాస్పదమైన వ్యక్తుల్నే ఇందులో తీసుకునే అవకాశాలు ఎక్కువ. ఇప్పటికి ఓ ఏడుగురు ఎంపికైనట్టు బిగ్‌బాస్ వర్గాల నుంచి తెలుస్తోంది. అందులో ఒకరు తెలుగులో కూడా నటించిన శ్వేతా బసు ప్రసాద్. కొత్త బంగారులోకం సినిమాతో తెలుగులో హీరోయిన్ గా పరిచయమైన ఈ అమ్మాయి తరువాత అవకాశాలు లేక ఆర్థిక పరమైన ఇబ్బందులను ఎదుర్కొంది. గతేడాది ఓ హోటల్లో పోలీసులకు వ్యభిచారం కేసులో పట్టుబడింది. రిహాబిలిటేషన్ సెంటర్లో కొన్నాళ్లు ఉన్న శ్వేత, ప్రస్తుతం ఖాళీగా ఉంటోంది. కోర్టు ఆమెకు క్లీన్ చిట్ ఇచ్చింది. అంతేకాదు దీపికా పదుకునేతో పాటూ, బాలీవుడ్ టీవీ సీరియల్ నటులు ఆమెకు అండగా నిల్చున్నారు. ఆమెతో పాటూ హిందీ సీరియల్ నటి రేష్మి దేశాయ్ , అలాగే యువ టెక్ వ్యాపారవేత్త రాహుల్ యాదవ్, వీజే బాని, కుచ్ కుచ్ హోతా హైలో షారూఖ్ ఖాన్ కూతురుగా నటించిన సనా సయిద్, మరో హిందీ సీరియల్ నటి ఆశా నేగి లను ఎంపిక చేసినట్టు తెలుస్తోంది. అంతేకాదు ఇటీవల వివాదాస్పదమైన రాధేమాని కూడా బిగ్‌బాస్ వారు తమ షోలో పాల్గొనవలసిందిగా కోరినట్టు సమాచారం.